BCREK, fundat l'any 2001, és una marca de serveis basada en productes i aliments de qualitat i de proximitat, orientada a un servei al client per a una alimentació sana, natural i equilibrada.
Josep Maria Nogué i Josep Colomer, socis fundadors, nascuts a la Vall d'en Bas, han tingut sempre molt present que els beneficis de BCREK han de repercutir en la societat i el territori que l'envolta.
Per aquest motiu, es redacta la primera memòria de sostenibilitat 2012-2013, mitjançant la qual informem dels aspectes relacionats amb l'economia, el medi ambient i l'àmbit social de la marca BCREK i dels locals i serveis ubicats a Olot.
Aquesta memòria ens permet tenir millor relació amb el nostre entorn, i amb la finalitat de mirar cap al futur i valorar quins aspectes interns podem millorar.
Ens serveix com a autoavaluació, tant en l'àmbit administratiu, de recursos humans,...
Aquesta memòria ha estat redactada segons el Codi de Gestió Sostenible de la Garrotxa i el Collsacabra, el qual es basa en la guia G3 del Global Reporting Initiative, on redactem tot de continguts de l'empresa, per tal de donar a conèixer l'evolució i la excel∙lència de BCREK.
Realitzem un 56% de les compres dels nostres productes a proveïdors de la comarca de la Garrotxa, ja que la marca vol interaccionar i participar en el desenvolupament socioeconòmic de proximitat.
Un 7% dels productes de la marca són produïts i elaborats dins el territori.
A través de la carta del restaurant, ens agrada recomanar agricultors, productors, artesans i empreses agroalimentàries de la zona, ja que són productes de qualitat i del territori.
Dels serveis que contracta l'empresa, un 78% són també de la Garrotxa; l'altre percentatge restant són empreses de les comarques veïnes com el Ripollès.
Local amb una gran oferta gastronòmica, amb carta i menús de migdia, menú de nits i menú de cap de setmana, bufet d'amanides, etc.
La nostra oferta gastronòmica consta de plats amb productes típics de la Garrotxa, que és un 80% de l'oferta total, com ara: amanides, crema de verdures, carns, llegums com els fesols de proximitat, productes làctics com iogurt, flam, crema i gelats,...
B-CREK Entrepans disposa de servei de menjar a domicili a més de la carta d'entrepans.
El lema en tots els productes i serveis segueix essent, ara més que mai, apostar per la qualitat i la proximitat; per una alimentació sana, natural i equilibrada.
És la secció que organitza events i ofereix serveis de banquets per a particulars, empreses i institucions.
S'ofereix personalització de menús, còctels, servei de cuiners i cambrers, decoracions florals,....
És la secció dedicada a repartir les comandes online i/ó telefòniques.
La secció la formen el personal repartidor en vehicles, motos i cotxes que operen en un radi de 30 Km.
Actuacions que B-CREK portarà a terme en els propers 3 anys dins del Programa d'actuació de la Carta Europea de Turisme Sostenible:
Per a millorar la seva oferta i la seva connexió amb l'espai natural protegit
• Mantenir l'acreditació com a Punt d'Informació del Parc Natural de la Zona Volcànica
• Obtenir el certificat d'un sistema de qualitat reconegut com la Q de qualitat Turística
Per millorar el seu comportament ambiental
• Comunicar als clients la selecció de residus que es fa a l'establiment.
• Acreditar-se amb el distintiu de Qualitat Ambiental del Departament de Medi Ambient.
• Redactar la memòria de sostenibilitat de B-CREK del Codi de Gestió Sostenible.
Per donar suport al desenvolupament local i a la conservació del patrimoni
• Mostrar als visitants informació sobre la història de la marca i de l'espai natural protegit.
• Publicitar la participació de B-CREK en projectes i causes locals.
• Disposar d'un espai amb material informatiu i productes locals.
• Oferir la possibilitat de comprar els productes si es visiten els establiments B-CREK.
• Col∙laborar en el desenvolupament d'activitats d'entitats com l'Escola Joan XXIII.